ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 52/2021**

privind preluarea în domeniul privat al comunei Orașu Nou și însușirea documentațiilor cadastrale de primă înscriere a unor imobile teren situate în

comuna Orașu Nou, județul Satu Mare

Consiliul Local al comunei Oraș Nou, județul Satu Mare, întrunit în ședință ordinară în data de 29.09.2021;

Având în vedere:

* referatul de aprobare nr. 4498/23.09.2021 al primarului comunei Orașu Nou, din care reiese necesitatea și oportunitatea adoptării unei hotărâri privind preluarea în domeniul privat al comunei Orașu Nou și însușirea documentației cadastrale de primă înscriere a unor mobile teren situate în comuna Orașu Nou, județul Satu Mare;
* raportul de specialitate întocmit de secretarul general al comunei, înregistrat sub nr. 4499/23.09.2021;
* avizele comisiilor de specialitate ale Consiliului local al comunei Orașu Nou;
* documentația cadastrală întocmită de către inginer Kovacs Zoltan Attila, propusă spre însușire de către Consiliul local al Comunei Orașu Nou;

Luând act de faptul că aceste imobile teren nu fac obiectul legilor fondului

funciar și nu fac nici obiectul unor litigii aflate pe rolul instanțelor de judecată;

În conformitate cu prevederile art. 557 alin. 2 și alin. 4, art. 881, art. 885

alin. 1 și art. 888 din Legea nr. 287/2009 privnd Codul Civil, republicată, cu modificările și completările ulterioare;

Ținând cont de prevederile art. 24 alin. 1-3 din Legea nr. 7/1996 privind

cadastrul și publicitatea imobiliară, republicată, cu modificările și completările ulterioare;

Văzând dispozițiile art. 6 din Legea nr. 18/1991 privind fondul funciar, republicată, cu modificările și completările ulterioare;

În temeiul prevederilor art. 129 alin. 2 lit. c, art. 139 alin. 3 lit. g și art.

196 alin. 1 lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art.1.** Se aprobă preluarea în domeniul privat al comunei Orașu Nou și în administrarea Consiliului local Orașu Nou a imobilelor teren, situate în comuna Orașu Nou, județul Satu Mare, după cum urmează:

* teren extravilan Orașu Nou, nr. parcelă 7914, având categoria de folosință pășune, în suprafață de 174.144 mp;
* teren extravilan Orașu Nou, nr. parcelă 7924, având categoria de folosință pășune, în suprafață de 52.119 mp;
* teren extravilan Orașu Nou, nr. parcelă 7923, având categoria de folosință pășune, în suprafață de 114.996 mp.

**Art. 2.** Se aprobă și se însușește documentația cadastrală de primă

înscriere a imobilelor teren menționate la art. 1, conform Planurilor de amplasament și delimitare, care reprezintă anexă la prezenta hotărâre și fac parte integrantă din aceasta.

**Art. 3.** Se dispune O.C.P.I. Satu Mare înscrierea în evidenţele CF a celor aprobate în articolele precedente**.**

**Art. 4.** Cu ducereala îndeplinirea prezentei hotărâri se însărcinează primarul comunei Orașu Nou și Serviciul financiar, achiziții publice și autorizarea desfășurării actvității de transport local.

**Art.5.** Prezenta hotărâre se va comunica prin grija secretarului general al comunei Orașu Nou:

* Instituției Prefectului Județului Satu Mare;
* Primarului comunei Orașu Nou;
* OCPI Satu Mare;
* Serviciului financiar, achiziții publice și autorizarea desfășurării activității de transport local;
* Se va aduce la cunoștință publică prin afișare la sediul instituției și se va publica pe site-ul acesteia.

Orașu Nou la 29.09.2021

Președinte de ședință Contrasemnează,

Carol COVACS Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 12*

*nr. total al consilierilor absenți: 1*

*nr. total al consilierilor care participă la dezbateri și la vot: 12*

*voturi pentru: 12*

*voturi împotrivă: 0*

*abțineri: 0*